AUCT บวกต่อ 4% นิวไฮรอบ 2 เดือน ลุ้นรถยึดเพิ่ม หนุนกำไรปี 66 เฉียด 300 ลบ.
AUCT บวกต่อ 4% ราคาแตะ 10.20 บ. นิวไฮรอบ 2 เดือน  ลุ้นยอดรถยึดเพิ่ม หนุนกำไรปี 66 เฉียด 300 ลบ. โต 23% พร้อมจับตาธุรกิจประมูลอสังหา-AUCT Shopping ขยายตัว
AUCT บวกต่อ 4% นิวไฮรอบ 2 เดือน ลุ้นยอดรถยึดเพิ่ม หนุนกำไรปี 66 เฉียด 300 ลบ. โต 23% พร้อมจับตาธุรกิจประมูลอสังหา-AUCT Shopping ขยายตัว
9 ก.พ. 2566

ผู้สื่อข่าวรายงานว่า วันนี้ (9 ก.พ.66) ราคาหุ้นบริษัท สหการประมูล จำกัด (มหาชน) หรือ AUCT ล่าสุด ณ เวลา 10:03 น. อยู่ที่ระดับ 10.20 บาท บวก 0.35 บาท หรือ 3.55% สูงสุดที่ระดับ 10.20 บาท ต่ำสุดที่ระดับ 9.85 บาท ด้วยมูลค่าซื้อขาย 12.71 ล้านบาท ทั้งนี้ ราคาหุ้น AUCT ปรับตัวขึ้นสูงสุดในรอบ 2 เดือน นับตั้งแต่ราคาหุ้นอยู่ที่ระดับ 10.20 บาท เมื่อวันที่ 2 ธ.ค.65

ด้านบล.โกลเบล็ก ประเมินแนวโน้มรายได้และกำไรปี 2566 ของ AUCT โดยคาดรายได้อยู่ที่ 997 ล้านบาท เพิ่มขึ้น 7% เมื่อเทียบกับงวดเดียวกันของปีก่อน และกำไรอยู่ที่ 296 ล้านบาท เพิ่มขึ้น 23% เมื่อเทียบกับงวดเดียวกันของปีก่อน โดยเติบโตต่อเนื่องจากปริมาณรถเข้าประมูลจะกลับเข้าสู่ปกติ
นอกจากนี้ประเมินอัตรากำไรขั้นต้น (GPM) จะเร่งขึ้นมาสู่ระดับ 54% จากปี 2565 คาดที่ระดับ 50.3% เป็นผลของ Economies of Scale และการปรับเพิ่มค่าดำเนินการ พร้อมกับผลิตภัณฑ์ใหม่ๆ อาทิ AUCTBID เข้าประมูลอสังหาริมทรัพย์ และ AUCT Shopping จำหน่ายสินค้าที่เกี่ยวเนื่องกับรถยนต์ เริ่มมีพัฒนาการที่ดีขึ้นเป็นอัพไซด์ต่อประมาณการปี 2566
 